
Sundvalduse seadmine Narva linna 
kasuks avalikes huvides vajaliku tehnovõrgu 

talumiskohustuse kehtestamiseks 
1. Asjaolud ja menetluse käik

Narva linna Arenduse ja Ökonoomika Amet taotleb kinnisasja avalikes huvides omandamise seaduse (KAHOS) § 39 ja § 40 alusel sundvalduste seadmist avalikes huvides vajaliku tehnovõrkude (tänavavalgustuse taristu elektripaigaldiste) talumiskohustuste kehtestamiseks Narva linnas asuvatele järgmistele riigile kuuluvatele kinnisasjadele, mille omanikuks on Eesti Vabariik Maa-ameti (registrikood 70003098, asukoht Mustamäe tee 51, 10621 Tallinn) kaudu. taotleb kinnisasja avalikes huvides omandamise seaduse (KAHOS) § 39 ja § 40 alusel sundvalduste seadmist avalikes huvides vajaliku tehnovõrkude (tänavavalgustuse taristu elektripaigaldiste) talumiskohustuste kehtestamiseks Narva linnas asuvatele järgmistele kinnisasjadele, mis kuuluvad SA-le Narva Muuseum (registrikood 90011481, asukoht Peterburi mnt 2/4, 20308 Narva): 
	nr
	Asukoht
	Katastritunnus
	Sundvalduse ala suurus, m2
	Omandivorm 

	1.
	Gloria bastion
	51101:003:0063
	51,0
	Eraomand

	2.
	Sadama tee 9, 20104 Narva
	51101:003:0090
	314,0
	Eraomand

	3.
	Vestervalli 21, 20306 Narva
	51101:003:0064
	51,0
	Eraomand


Sundvalduse seadmist taotletakse tehnorajatiste (tänavavalgustuse taristu elektripaigaldiste) ehitamiseks vastavalt Prosystem OÜ poolt koostatud projektile nr P679 „Narva linna tänavavalgustuse taristu renoveerimine“. Tänavavalgustuse taristu renoveerimiseks ei ole ehitusluba vajalik. Sundvalduste alade suurused on kokku 416,0 m² (toodud lisatud Isikliku kasutusõigusega koormatavate alade plaanidel).
Vastavalt asjaõigusseaduse (edaspidi AÕS) § 1581 lg 1 on kinnisasja omanik kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks. Talumiskohustus tekib kinnisasja avalikes huvides omandamise seaduses (KAHOS) sätestatud korras sundvalduse seadmisega.

KAHOS § 2 lg 2 kohaselt on sundvalduse seadmine selline kinnisasja koormamine kinnisomandi kitsendusega, mis oma sisult vastab isiklikule kasutusõigusele.  Aga, isiklik kasutusõigusõigus eeldab kinnisasja ja tehnovõrgu omanike vahel sõlmitud, notariaalselt tõestatud ja kinnistusraamatusse kantud lepingut.  Korteriomandi puhul võib kinnisasja omanike arv olla väga suur, mistõttu on isikliku kasutusõiguse seadmine tehnovõrgu omanikule oluliselt koormav ja pole alati võimalik.  Aga sundvalduse puhul seatakse avalik-õiguslik kitsendus haldusaktiga ning kehtib kinnistusraamatusse kandmata.

Asjaõigusseaduse (AÕS) § 1581 lõike 1 alusel on kinnisasja omanik kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks. Talumiskohustus tekib kinnisasja avalikes huvides omandamise seaduses sätestatud korras sundvalduse seadmisega. Sama paragrahvi lõige 11 sätestab, et tehnovõrk või -rajatis on ehitatud avalikes huvides, kui selle kaudu osutatakse avalikku teenust ja see kuulub isikule, kellele laieneb elektrituruseaduse § 65 lõikes 1 sätestatud kohustus või kes on vee-ettevõtja ühisveevärgi ja -kanalisatsiooni seaduse tähenduses või võrguettevõtja kaugkütteseaduse või maagaasiseaduse tähenduses või vastavas piirkonnas tegutsev võrguettevõtja kaugkütteseaduse tähenduses. Tehnovõrk või -rajatis on ehitatud avalikes huvides ka siis, kui selle kaudu osutatakse üldkasutatavat elektroonilise side teenust elektroonilise side seaduse tähenduses. Avalikes huvides ehitatud tehnovõrk või -rajatis on ka riikliku või kohaliku omavalitsuse üksuse keskkonnaseire ja tänavavalgustuse ehitis.

KAHOS § 40 lg 2 kohaselt on tehnovõrk või -rajatis ehitatud avalikes huvides, kui selle kaudu osutatakse avalikku teenust ja see kuulub isikule, kes teostab avalikku teenust.  Antud juhul rajatakse tehnovõrk avalike objektide (Narva linna tänavavalgustuse taristu).

Lähtudes KAHOS § 39 lõikest 1 sundvalduse seadmise otsustab isik, kelle pädevuses on ehitusseadustiku kohaselt välja anda ehitusluba või otsustada eratee avalikuks kasutamiseks määramine. Ehitusloa kohustuse puudumise korral otsustab sundvalduse seadmise kohaliku omavalitsuse üksus.

Antud juhul riigi omandis olevate kinnistute läbi läheb elektrimaakabelliin pingega 0,4 kW. Maakabelliini sellise pingega ehitamiseks on vajalik ehitusteatise esitamist.

KAHOS § 39 lõigete 3 ja 4 kohaselt teavitab sundvalduse seadja kinnisasja omanikku sundvalduse seadmise menetlusest. Teade sundvalduse seadmise menetluse kohta saadeti SA-le Narva Muuseum. SA Narva Muuseum teatele ei vastanud. 
2. Õiguslikud alused

2.1. KAHOS § 39 lõike 1 alusel otsustab sundvalduse seadmise isik, kelle pädevuses on ehitusseadustiku kohaselt välja anda ehitusluba või otsustada eratee avalikuks kasutamiseks määramine. Ehitusloa kohustuse puudumise korral otsustab sundvalduse seadmise kohaliku omavalitsuse üksus. 

2.2. Narva linna üksuste põhimääruste kohaselt puudub Narvas kohaliku omavalitsuse üksus, kelle pädevuseks oleks sundvalduse seadmist. Kohaliku omavalitsuse korralduse seaduse § 30 lg. 1 p. 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.3. Seega Narva Linnavalitsuse pädevuses on sundvalduse seadmine.
3. Otsus

3.1. Seada sundvaldused avalikes huvides vajaliku elektrivõrgu talumiseks Narva linna kasuks järgmistele SA Narva Muuseum (registrikood 90011481, asukoht Peterburi mnt 2/4, 20308 Narva) omandis olevatele kinnisasjadele (sundvalduste ala kogupindalaga 416,0 m², vastavalt lisatud Isikliku kasutusõigusega koormatavate alade plaanidel).

	TAP nr
	Asukoht
	Kinnisturegist-riosa nr
	Katastritunnus
	Sundvalduse ala suurus, m2
	Sihtotstarve 

	1.
	Gloria bastion, Narva
	3627009
	51101:003:0063
	51,0
	Üldkasutatav maa 100%

	2.
	Sadama tee 9, 20104 Narva
	3902409
	51101:003:0090
	314,0
	Üldkasutatav maa 100%

	3.
	Vestervalli 21, 20306 Narva
	3628109
	51101:003:0064
	51,0
	Ühiskondlike ehitiste maa 100%


3.2.  Määrata sundvalduste seadmise tingimused järgnevalt:

1) sundvaldused seatakse tänavavalgustuse taristu elektripaigaldiste ehitamiseks, omamiseks, majandamiseks, remontimiseks, asendamiseks, hooldamiseks, korrashoiuks, lammutamiseks ja muul viisil kasutamiseks sidevõrgu toimimise tagamise eesmärgil;

2) tehnorajatiste omanik kohustub tehnorajatistega seotud tööde järgselt tagama oma kulul maaüksusete heakorra taastamise;

3) kui sundvalduse lõppemise korral on vajalik tehnorajatise likvideerimine, siis on tehnorajatise omanik kohustatud tehnorajatised likvideerima ja maa korrastama;

4)  sundvaldused on tähtajatud;

5) sundvalduste tasu suurus on võrdne asjaõigusseaduse rakendamise seaduse § 15.5 sätestatud talumistasuga.
4. Rakendussätted

4.1. Korraldus jõustub seadusega ettenähtud korras. 
4.2. 4.2. Narva linna Arenduse ja Ökonoomika Amet esitab käesoleva korralduse SA-le Narva Muuseum (registrikood 90011481, asukoht Peterburi mnt 2/4, 20308 Narva).

4.3. Käesoleva korralduse peale võib esitada vaide Narva Linnavalitsusele haldusmenetluse seaduses sätestatud alustel ja korras või esitada kaebus Tartu Halduskohtu Jõhvi kohtumajale halduskohtu menetluse seadustikus sätestatud alustel ja korras 30 päeva jooksul alates käesoleva korralduse teadasaamisest või päevast millal asjast huvitatud isik pidi käesolevast korraldusest teada saama

